[{"text_idx": "#000008", "text": "Cynllun grant ar gyfer mudiadau gwirfoddol sy'n darparu cefnogaeth hanfodol yn ystod yr argyfwng Coronafeirws. Nod y gronfa hon yw cefnogi adferiad teg a chyfiawn i bobl yng Nghymru."}, {"text_idx": "#000011", "text": "Wrth i effeithiau uniongyrchol y pandemig ddod i\u2019r golwg, gweithiodd CGGC gyda Llywodraeth Cymru i ddylunio\u2019r cynllun hwn er mwyn galluogi gwasanaethau hanfodol y sector gwirfoddol i gael eu darparu er budd cymunedau Cymru."}, {"text_idx": "#000014", "text": "Bu modd i CGGC weinyddu \u00a37.5 miliwn mewn grantiau brys, ac wrth i\u2019r galw symud mwy tuag at weithgarwch adfer, dyrannwyd \u00a37.5 miliwn ychwanegol gan Lywodraeth Cymru ar gyfer ail gylch o grantiau. Nodau\u2019r VSRF oedd:"}, {"text_idx": "#000015", "text": "Cyllido adferiad teg a chyfiawn i bobl yng Nghymru\nGweithio tuag at leihau anghydraddoldebau a gafodd eu gwaethygu gan bandemig Covid-19 ac atal yr anghydraddoldebau a oedd yn dod i\u2019r golwg rhag ymwreiddio mewn cymunedau\nCyllido addasiadau er mwyn sicrhau bod gwasanaethau hanfodol yn parhau i gael eu darparu ar gyfer y rhai mwyaf agored i niwed a effeithiwyd gan bandemig Covid-19, yn unol a\u0302 gofynion y llywodraeth"}, {"text_idx": "#000016", "text": "Mae\u2019r gweithgarwch a gyllidwyd gan VSEF a VSRF wedi helpu\u2019r sector i gefnogi\u2019r rhai mwyaf agored i niwed ledled Cymru mewn ymateb i COVID-19, gan ymgysylltu a\u0302 bron 13,000 o wirfoddolwyr a chefnogi mwy na 1,000,000 o fuddiolwyr. Mae gwaith mudiadau gwirfoddol wedi bod yn anhygoel ac yn amhrisiadwy yn ystod y ddwy flynedd ddiwethaf, yn rhoi achubiaeth hanfodol i gymunedau, mynd i\u2019r afael ag ynysu ac yn gwella cydlyniant cymunedol."}, {"text_idx": "#000019", "text": "Cafodd yr ymgeiswyr gyfle i ddewis ardaloedd awdurdod lleol lle byddai eu prosiect o fudd i gymunedau. Mae\u2019r map isod yn dangos yr ardaloedd lle y cafodd prosiectau eu cyflawni drwy grantiau Cronfa Argyfwng a Chronfa Adfer y Gwasanaethau Gwirfoddol."}, {"text_idx": "#000021", "text": "\u2018Diolch am eich cymorth. Mae hwn wedi bod yn achubiaeth i\u2019n mudiad a gyda\u2019r cyllid hwn, gallwn ni ddiwallu anghenion ein defnyddwyr gwasanaethau yng Ngogledd Cymru\u2019"}, {"text_idx": "#000022", "text": "\u2018Elusen fechan ydyn ni, ac roedd y cyllid yn adnodd gwych i\u2019n cymuned ac yn gyfle i ni roi cymorth mawr ei angen i\u2019r gymuned\u2019"}, {"text_idx": "#000026", "text": "Gwerthusiad o Ymateb Cyllidwyr Cymru"}, {"text_idx": "#000027", "text": "Cronfa Adfer y Gwasanaethau Gwirfoddol Crynodeb"}, {"text_idx": "#000028", "text": "Cronfa Argyfwng y Gwasanaethau Gwirfoddol Crynodeb"}]